**Οι οφειλέτες έχουν το δικαίωμα του εκλέγειν, αλλά δεν έχουν το δικαίωμα του εκλέγεσθαι στις Τοπικές Συνελεύσεις των ΤΟΕΒ**

1) Στο υπ’ αριθμ:

Αριθμ. πρωτ. **π.ε.** 16218/15-4-2005 έγγραφο του Υπουργείου Αγροτικής Ανάπτυξης & Τροφίμων (Διεύθυνση Αξιοποίησης Εγγειοβελτιωτικών Έργων και Μηχανικού Εξοπλισμού, Τμήμα Οργάνωσης και Εποπτείας Ο.Ε.Β.), με θέμα: «Δικαίωμα του εκλέγειν και εκλέγεσθαι των υπερήμερων οφειλετών Τ.Ο.Ε.Β.», αναφέρεται ότι:

«Σε συνέχεια του αριθμ. 3221/27-12-2004 εγγράφου σας στέλνουμε, για να λάβετε γνώση, αντίγραφο του αριθμ. 5164/18-1-2005 εγγράφου του Νομικού Συμβούλου του Υπουργείου που έγινε σε απάντηση του αριθμ. 14352/4-10-2004 ερωτήματός μας σχετικά με το δικαίωμα του εκλέγειν και εκλέγεσθαι των υπερήμερων οφειλετών των Τ.Ο.Ε.Β., βάσει του οποίου οι κτηματίες - μέλη των Τοπικών Οργανισμών Εγγείων βελτιώσεων έχουν το δικαίωμα του εκλέγειν στις Τοπικές Εκλογές ανεξαρτήτως της τυχόν υπάρξεως οφειλών τους προς τον Τ.Ο.Ε.Β., αλλά δεν μπορούν να εκλεγούν μέλη του Δ.Σ. ή αντιπρόσωποι στη Γεν. Συνέλευση σύμφωνα με την παρ. 4 του άρθρου 25 του από 13-9-1959 (Β.Δ.). Παρακαλούμε για τις δικές σας ενέργειες».

Επίσης,

2) Στο υπ’ Αριθμ. Πρωτ.: 6164 π.ε./Ερωτ. 65/2004/ 18-1-2005, έγγραφο του Νομικού Συμβούλου του Υπουργείου Αγροτικής Ανάπτυξης & Τροφίμων, με θέμα: «Δικαίωμα του εκλέγειν υπερήμερων οφειλετών Τ.Ο.Ε.Β.», αναφέρεται ότι:

 «[…] οι κτηματίες - μέλη των Τοπικών Οργανισμών Εγγείων βελτιώσεων έχουν το δικαίωμα του «εκλέγειν» στις Τοπικές Συνελεύσεις, ….. ανεξαρτήτως της τυχόν υπάρξεως οφειλών τους προς τον Τ.Ο.Ε.Β.

2. Στην παράγρ. 4 του άρθρου 25 του ιδίου διατάγματος (του Β. Δ/τος της 13-19/7-11-1959, ΦΕΚ 243, Α΄), ορίζεται ότι:

Επίσης δεν δύνανται, να εκλεγώσι μέλη του Διοικητικού Συμβουλίου ή Αντιπρόσωποι παρά τη Γενική Συνελεύσει, υπερήμεροι οφειλέται εξ οιασδήποτε αιτίας προς τον Οργανισμόν, οι δε τυχόν εκλεγέντες ή καθιστάμενοι υπερήμεροι οφειλέτες κατά την διάρκειαν της θητείας των, κηρύσσονται έκπτωτοι δι’ αποφάσεως της οικείας Περιφερειακής Υπηρεσίας Ε.Β., εάν εντός μηνός από της επιδόσεως της προς πληρωμήν προσκλήσεώς τους, δεν προβούν εις εξόφλησιν της οφειλής των…»

Σημείωση:

Ολόκληρο το παραπάνω πρωτότυπο έγγραφο, μαζί με την Κοινοποίηση της Διεύθυνσης Εγγείων Βελτιώσεων Πρέβεζας, μπορεί κανείς να το δει στην Ιστοσελίδα μας: www.drakosxar.gr

(Αρχικό Παράθυρο Ιστοσελίδας:

* Επιλέγεις: «ΒΑΣΙΚΟΙ ΝΟΜΟΙ & ΕΓΚΥΚΛΙΟΙ Ο.Ε.Β. ΚΑΤΑ ΧΡΟΝΟΛΟΓΙΚΗ ΣΕΙΡΑ»
* Επιλέγεις ως «ΕΤΟΣ» το έτος στο οποίο αναφέρεται στο πιο πάνω έγγραφο, και
* Επιλέγεις την αναγραφόμενη εγκύκλιο-έγγραφο).